b'\n_START_ARTICLE_\nHeinrich I (Saare-L\xc3\xa4\xc3\xa4ne piiskop)\n_START_SECTION_\nVaidlused Saksa orduga\n_START_PARAGRAPH_\n28. veebruaril 1238 avaldas Heinrich orduga lepingu osa piiskopkonna maa-alade loovutamise osas, vastutasuks \xc3\xbchise Lihula linnuse ehitamiseks. Aprillis 1241 s\xc3\xb5lmis ta orduga uue lepingu. Heinrich leppis koos Liivi ordu maameistri ja Kuramaa piiskopiga 19. aprillil 1252 kokku Kuld\xc4\xabga lossi (Goldingen) asjus._NEWLINE_Heinrich saavutas 20. m\xc3\xa4rtsil 1254 kokkuleppe Saksa ordu asehalduri Eberhard von Sayniga maa-alade jagamise \xc3\xbcle, mida 13. mail 1254 t\xc3\xa4iendati.\n_START_SECTION_\nPaavstide soosing\n_START_PARAGRAPH_\n20. novembril 1234 kinnitas paavst Gregorius IX, et Saare-L\xc3\xa4\xc3\xa4ne piiskopkond kuulub paavstliku \xc3\xbclemv\xc3\xb5imu alla. _NEWLINE_4. septembril 1245 v\xc3\xb5ttis paavst Innocentius IV piiskop Heinrichi ja Saare-L\xc3\xa4\xc3\xa4ne piiskopkonna oma kaitse alla. Paavst kohustas 5. septembril 1245 Riia ja Tartu piiskoppe kaitsma Saare-L\xc3\xa4\xc3\xa4ne piiskopkonda.\n_START_SECTION_\nSuhted Taaniga\n_START_PARAGRAPH_\nTaani kuningas Abel teatas 8. augustil 1251 oma n\xc3\xb5udluste loobumisest Saaremaa ja L\xc3\xa4\xc3\xa4nemaa aladele.\n_START_SECTION_\nKapiitli moodustamine\n_START_PARAGRAPH_\nHeinrich moodustas 1251 Saare-L\xc3\xa4\xc3\xa4ne piiskopkonna toomkapiitli, 1251. aastal \xc3\xbcle viidud piiskopkonna keskuses Vana-P\xc3\xa4rnus.\n_START_SECTION_\nKokkulepe Riiaga\n_START_PARAGRAPH_\nHeinrich s\xc3\xb5lmis 12. detsembril 1254 Riia peapiiskopi Albert Suerbeeri ja Kuramaa piiskopi Heinrich von L\xc3\xbctzelburgiga vastastikuse kokkuleppe.\n_START_SECTION_\nT\xc3\xbcli Koluvere vasalliga\n_START_PARAGRAPH_\n28. jaanuaril 1238 kohustas Modena Wilhelm ordut sundima Koluvere lossi vasalle Lodesid (Odewardus ja Heinrich de Lode) kuuletuma Saare-L\xc3\xa4\xc3\xa4ne piiskopile, kes oli Koluvere\xe2\x80\x93Kullamaa maa-alade isand. Legaadi n\xc3\xb5ue j\xc3\xa4i tulemusteta, mist\xc3\xb5ttu ordu ja piiskop s\xc3\xb5lmisid Koluvere lossi vasalli vastu liidu ning vennad p\xc3\xb5genesid Koluverest Tallinna taanlaste valdustesse.\n_START_SECTION_\nLihula kivilinnuse ja Vana-P\xc3\xa4rnu rajamine\n_START_PARAGRAPH_\nHeinrich I rajas koos Liivi orduga ajavahemikus 1238\xe2\x80\x931242 Lihula kivilinnuse, mis kujunes piiskopkonna ja ordu \xc3\xbchisresidentsiks. Ta rajas 1251 Vana-P\xc3\xa4rnu (Perona), kus \xc3\xb5nnistas sisse Jeesus Kristuse, Neitsi Maarja ja Evangelist Johannese toomkiriku. 13. jaanuaril 1260 kinnitas paavst Aleksander IV tema valdustena veel Audru, Koonga ja Vana-P\xc3\xa4rnu alad.\n_START_SECTION_\nPrivileegi andmine\n_START_PARAGRAPH_\n1256 andis Heinrich Saare-L\xc3\xa4\xc3\xa4ne piiskopkonna kaupmeestele privileegi, millega keelas neilt n\xc3\xb5uda tollimaksu.\n_START_SECTION_\nSurm\n_START_PARAGRAPH_\nHeinrich I suri 10. m\xc3\xa4rtsil 1260.'